Novi napadi u Londonu
Do eksplozija koje su se dogodile oko podneva po londonskom vremenu,dolazi tačno dvije nedjelje nakon eksplozija na londonskom metrou k
Komesar londonske policije Ian Blair je izjavio da su vlasti koje istražuju današnje napade u Londonu otkrile forenzičke dokaze koje smatraju od ogromnog značaja. On je nagovijestio da su neki od uređaja pronađenih na vozovima londonske podzemne željeznice i jednom autobusu ostali neeksplodirani, ali nije dao dodatne detalje. On je dodao da postoje sličnosti između današnjih napada i onih prije dvije sedmice, ali je rekao da je isuviše rano reći da li postoji povezanost između ta dva indidenta. Nešto prije toga, premijer Tony Blair je napade nazvao pokušajem da se stanovnici Londona zastraše, ali je pozvao građane da se vrate svojim normalnim aktivnostima. Do eksplozija koje su se dogodile oko podneva po londonskom vremenu,dolazi tačno dvije nedjelje nakon eksplozija na londonskom metrou kada je poginulo 56 osoba. Usljed današnjih napada saobraćaj je zaustavljen na najmanje tri linije podzemne željeznice. U nekoliko sati nakon incidenta je izvještano o dva hapšenja, iako Ian Blair navodi da oni nisu povezani s napadima. U medjuvremenu američki zvaničnici kažu da i dalje budno prate razvoj dogadjaja u Londonu. Glasnogovornik state departmenta Adam Ereli je eksplozije nazvao još jednim bemislenim i zlim činom, dodavši da je američka ambasada u Londonu privremeno zatvorena za javnost. Glasnogovornik Bijele kuće cot McClellan je rekao da je predsjendik Bush dva puta obavještavan o situaciji. On je rekao da nema planova da se izmijeni povišeno stanje pripravnosti američkog sistema javnog prevoza koje je proglašeno nakon prvih napada u Londonu 7 jula.